text: арыстан сайлаубайұлы қайнарбаев (1 шілде, 1939 жылы туған, алматы қаласы) сәулетші, қазкср-інің еңбек сіңірген архитекторы (1978). 1967 жылы мәскеудің жоғары көркем өнеркәсіп училищесін (л.м. поляков пен а.и. зайцевтен) бітірген. сол жылдан алматы мемлекеттік қала жобалау институтының бас архитекторы болды. қр мемлекеттік циркі (1972; в.з. кацев, с.в. коханович, т.б. бірлесіп) қазақ академиялық драма театры (1980; о.ж. баймырзаев, м.ф. жақсылықовпен бірлесіп) м.әуезов ескерткіші (1980; мүсінші е.а. сергебаев) жобасын жасады. қайнарбаев салуға қатысқан ғимараттар көлемінің ықшамдылығымен, осы заманғы үлгілерді орынды пайдалануымен ерекшеленеді. ксро мемлекеттік сыйлығы (1975) қазкср-і мемлекеттік сыйлығы (1982) лауреаты.